שיחה:פיצוץ הרכבת הצבאית הבריטית ברחובות

message: הערך נכתב על סמך מידע מקטעי העיתונות ותוכן הודעת הלח"י הנזכרים בתוכו. יואב ר. - שיחה 21:19, 29 ביולי 2017 (IDT)
thread_title: מקורות

message: ראשית, ח"ח על הערך. 
אני חושב שיש לשנות את הטייטל של הערך - לא "הפיגוע ברכבת הצבאית הבריטית", אלא ה"פיצוץ" ברכבת הצבאית הבריטית. כמדומני שגם בעיתון "דבר" נכתב פיצוץ ולא פיגוע, ואני לא חושב שוותיקי הלח"י היו שמחים לדעת שויקיפדיה מתארת את מתקפתם הלגיטימית כנגד חיילי שלטון זר (לתפיסתם) כ"פיגוע טרור". אני מתייג כאן את YoavR, כותב הערך. מתן י - שיחה 01:55, 30 ביולי 2017 (IDT)
replies: text: הפגיעה ברגשות ותיקי הלח"י אינה סיבה לשינוי שם הערך. הלח"י ערך פעולות רבות נגד הבריטים. לחלקן או רובן הייתה מטרה של שחרור אסירים או השגת נשק לפעולותיו, כך שאפשר להתווכח על הגדרת המעשה. בפעולה המתוארת בערך כאן המטרה היחידה הייתה להרוג חיילים בריטים. אני אינני יכול במצפון נקי לקרוא לזה בשם אחר מאשר פיגוע טרור. יואב ר. - שיחה 08:03, 30 ביולי 2017 (IDT)
replies: text: :העניין הוא, יואב ר., שמצפונך אינו הגורם הקובע האם הפעולה הזו הייתה פעולה צבאית לגיטימית כנגד חיילי אויב או פיגוע טרור. בשנת 1980 הכירה מדינת ישראל בלח"י כגוף שתרם להקמת המדינה, וותיקי הלח"י (שהשתתפו ב"פעולות טרור" רבות, לשיטתך) קיבלו את אות לח"י. בין אם הדבר מוצא חן בעיניך ובין אם לאו - ויקיפדיה איננה במה לקידום דעותיך, ועל כן אתה נדרש לאובייקטיביות. אני מבקש ממך שוב לשנות את שם הערך, אחרת אפעל לדיון של הקהילה בנושא. מתן י - שיחה 08:58, 30 ביולי 2017 (IDT)
replies: text: ::אתה חצוף. אינני משתמש בויקיפדיה כבמה לקידום דעותי. זו האשמה הזויה מצד משתמש שאיננו מכיר כלל את עבודתי כאן.

text: ::אתה מאיים עלי בדיון של הקהילה? פתח אותו ושיהיה לך בכיף. יואב ר. - שיחה 09:25, 30 ביולי 2017 (IDT)
replies: text: :::היית יכול לכנות אותי חצוף אילו הייתי משנה את שם הדף באלימות, אך לא זה המצב וקיומו של דיון איננו בגדר 'חוצפה'. למעשה אני מעריך מאוד את עבודתך כאן, וכן, אני מכיר את עבודתך ממעקב בלתי פוסק אחרי "דפים חדשים" (גם בתקופות שאני פעיל פחות בויקיפדיה). אך אתה בעצמך אומר שמצפונך אינו מתיר לך לקרוא לערך בשם אחר מלבד "פיגוע טרור", ואינך מעלה טענות רציניות אחרות. ובכן, עם מצפונך אינני יכול ואינני רוצה להתווכח. אם יש לך טענות נוספות - בבקשה, ואם לא - נפתח דיון. מתן י - שיחה 09:34, 30 ביולי 2017 (IDT)
replies: text: ::::החוצפה היא להאשים אותי שאני משתמש בויקיפדיה כבמה לקידום דעותיי. לדיון על שינוי שם ערך אינני יכול להתנגד ואינני מתכוון להתנגד. יואב ר. - שיחה 10:40, 30 ביולי 2017 (IDT)
replies: text: :::::רק אעיר שגם הפלסטינים חושבים שהפיגועים שהם מבצעים נועדו למגר שלטון זר לתפיסתם (בין אם בשטחים שנכבשו ב67 או בין אם כולל את מה שבתוך הקו הירוק. האם יעלה על דעתך לרצות לשנות שמות של ערכי פיגועים? Nirvadel - שיחה 12:34, 30 ביולי 2017 (IDT)
replies: text: ::::::ראשית, יואב ר., זו עובדה; אם אתה מעניק שמות לערכים בויקיפדיה על פי מצפונך האישי, משמע שאתה מקדם את דעותיך האישיות. שנית, כמדומני שזהו הערך הראשון בויקיפדיה על פעולה של הלח"י בו נעשה שימוש במינוח זה (ע"ע התקפת לח"י בחולון, התקפת לח"י בשרונה וכו') כלומר - הדבר איננו נהוג. ושלישית, אם אתה מכנה מתקפה כזו בשם "פיגוע", מדוע אינך מחיל זאת על כל הפעולות ההתקפיות של תנועת המרי העברי? בליל המשטרות, למשל, ביצעו כוחות פלמ"ח כמה וכמה "פיגועי טרור", על פי תפיסתך. אני מפנה לדיון זה בלוח מודעות, ומעוניין לשמוע מהי עמדת הקהילה בנושא. מתן י - שיחה 17:08, 30 ביולי 2017 (IDT)
replies: text: :::::::לו הייתי מעוניין לנצל את ויקיפדיה כבמה לדעותיי הייתי צריך אולי לפתוח במסע לשינוי שמות עשרות ערכים בויקיפדיה. זה לא מעניין אותי ואין לי כוונה לעסוק בכך. כתבתי את הערך שכאן ומכיוון שנדרש לתת לו שם חשבתי בדבר והגעתי לכותרת הנוכחית. אני רואה שאתה מנסה לכרוך יחד את כל פעולות הלח"י, הכל או כלום. אני דן בפעולה זו לפי נסיבותיה, לא בכל הפעולות יחד. אני לא אשנה את שם הערך מרצוני החופשי. אם זו תהיה תוצאת הדיון כאן, אקבל את הדין. אגב, התחמקת מלענות על הערתו של ניר לעיל. יואב ר. - שיחה 17:13, 30 ביולי 2017 (IDT)
replies: text: :::::::: אין לקרוא לפעולה פיגוע. ניתן לקרוא לפעולה פיצוץ - או פעולה. בכל מקרה מדובר פה בתקיפה צבאית כנגד מטרה צבאית עויינת - חיילי הכיבוש הזר של הוד מלכותו - ששבוע קודם לכן תקפו אזרחים יהודים ברחוב בן-יהודה בירושלים - ואשר נעו אל תוך תחומי ארץ ישראל. יש לציין שכוחות צבא הוד מלכותו פגעו באינטרסים היהודים והיו צד לוחם עד נסיגתם במאי, וכן התערבו לטובת הערבים גם לאחר מכן (למשל - תקרית האוויר הישראלית-בריטית). מעבר לכך, אף באותו היום נקטו הבריטים בפעולה עויינת כלפי כוחות ההגנה שהובילו למותם של שמונה יהודים במפעל "היוצק" בערב הקודם לפעולה.Icewhiz - שיחה 17:54, 30 ביולי 2017 (IDT)
replies: text: :::::::::חשבתי על כך במהלך היום ודעתי השתנתה. המילה פיגוע היא מילה חדשה כמדומני שלא היתה קיימת אז, והיא נועדה לתאר התקפות טרור בעת האחרונה. לכן המילה פיגוע כנראה לא תתאים לשם הערך וניתן להכניס במקומה את המילה הפיצוץ ב...   עם זאת, זו אכן פעולת טרור ועל כן יש להוסיף בערך עובדו זו, והבריטים לא נהרגו אלא נרצחו. כידוע ויקיפדיה אינה עמדה להבעת דעות אישיות לכן יש לומר נרצחו. בנוסף, אני מגנה את מי שהאשים את יואב בניצול ויקיפדיה לעמדותיו האישיות. אני קורא לך להתנצל מעל במה זו Nirvadel - שיחה 19:35, 30 ביולי 2017 (IDT)
replies: text: ::::::::::+1 נתנאל - שיחה - הצילו 19:49, 30 ביולי 2017 (IDT)
replies: text: :::::::::::מובן שלא היה מקום להתקפה האישית על יואב. אני מציע את השם פיצוץ הרכבת הצבאית הבריטית ברחובות. המילה "פיצוץ" משמשת אותנו בערך פיצוץ מלון המלך דוד ובעוד כמה ערכים, והיא טובה גם כאן. הציון שהפיצוץ היה ברחובות נחוץ כדי להבדיל ממקרים אחרים של פיצוץ רכבות בריטיות. דוד שי - שיחה 20:43, 30 ביולי 2017 (IDT)
replies: text: ::::::::::::אני מתנצל בפני יואב, ולא הייתה לי כל כוונה לפגוע. ציינתי גם קודם שאני מודע לעבודתו החשובה בויקיפדיה, והתכוונתי לזה; כאדם שויקיפדיה יקרה לו, והלוואי והיה לי יותר פנאי לכתוב כאן, אני יודע להעריך אנשים שמשקיעים מזמנם ומרצם עבור מיזם חשוב זה. עם זאת, הציפייה שלי היא שכאשר מעלים טענה, היא לא תענה במשאלות לב ובדעות מסויימות, אלא במענה רציני וענייני. ועדיין, לא נהגתי באופן ראוי כאשר הטחתי האשמה כזו, ואני שוב מתנצל על כך. מתן י - שיחה 21:18, 30 ביולי 2017 (IDT)
מסכים עם דוד שי. הצעות נוספות? שיר § שיח §  17:15, 1 באוגוסט 2017 (IDT)

text: +1 נתנאל - שיחה - הצילו 17:46, 1 באוגוסט 2017 (IDT)
replies: text: : בינתיים אין הצעות נוספות. במידה ולא יהיו מתנגדים לכאן בימים הקרובים, אשנה את שם הערך לפיצוץ הרכבת הצבאית הבריטית ברחובות, כפי שהציע דוד שי לעיל. יוניון ג'ק - שיחה 02:34, 11 באוגוסט 2017 (IDT)
replies: text: ::אני מתנגד - אבל נראה שאני במיעוט. יואב ר. - שיחה 09:28, 11 באוגוסט 2017 (IDT)
replies: text: :::, מה השם החלופי שאתה מציע? במידה ותישאר המתנגד היחיד, אבצע את השינוי. אחרת, אפתח בהצבעת מחלוקת. יוניון ג'ק - שיחה 09:30, 11 באוגוסט 2017 (IDT)
replies: text: ::::אינני מציע שם חלופי. לטעמי על הערך להישאר עם השם שנתתי לו. יואב ר. - שיחה 09:31, 11 באוגוסט 2017 (IDT)
replies: text: :::::, במידה ותישאר המתנגד היחיד במהלך הימים הקרובים, אשנה את שם הערך בהתאם להצעה הנ"ל. לאחר מכן, תוכל לפתוח בהצבעת מחלוקת לשינוי השם בחזרה, אם תמצא לנכון לעשות זאת. יוניון ג'ק - שיחה 10:31, 12 באוגוסט 2017 (IDT)
. יוניון ג'ק - שיחה 02:34, 19 באוגוסט 2017 (IDT)
thread_title: שינוי שם הערך